**ANUNȚ IMPORTANT**

**Înscrierea la Modulul Psihopedagogic – Nivel I**

**Anul universitar 2025–2026**

 Studenții interesați de parcurgerea Programului de formare psihopedagogică (Nivel I), cu frecvență, în anul universitar 2025–2026 sunt invitați să se înscrie în perioada ***30 septembrie – 4 octombrie 2025***.

 Înscrierea se face exclusiv online, prin crearea unui dosar nou pe platforma de admitere online, utilizând același cont folosit la admiterea la programul de licență (opțiunea „Înscriere – dosar nou”). Selecția se va realiza pe baza unui interviu, care va avea loc în perioada 7–8 octombrie 2025, la sediul Departamentului pentru Pregătirea Personalului Didactic, în incinta Facultății de Drept (*Calea Dumbrăvii, nr. 34)*

1. **CALENDAR ADMITERE:**
* **Perioada de înscriere a candidaților (online) :** 30 septembrie – 4 octombrie 2025
* **Concurs fizic:** 7 – 8 octombrie 2025
* **Afişarea rezultatelor:** 9 octombrie 2025
* **Confirmare locuri (online):** 9 – 12 octombrie 2025
* **Rezultate finale:** 14 octombrie 2025
* **Încheiere contract de studii:** 14-17 octombrie, între orele 12.00-14.00 (***Doar*** ***candidații admiși și care și-au confirmat locul online la Programul de formare psihopedagogică, Nivel 1, cu frecvență***)
1. **TAXA DE ADMITERE:**

**Taxă de admitere:** 100 lei – pe platforma online

1. **CINE SE POATE ÎNSCRIE:**
* **Studenții înmatriculați în anul I la programele de licență, în** **cadrul Universității „Lucian Blaga” din Sibiu, în urma admiterii din sesiunea iulie/septembrie 2025:**
* Se înscriu online în perioada 30.09.2025 – 04.10.2025.
* Contul de înscriere este același ca pentru admiterea la programul de licență.
* Se selectează opțiunea: **Învățământ cu frecvență – Formare psihopedagogică Septembrie-Octombrie 2025 – Nivel 1.**
* Se va selecta tipul de loc **(Buget/Taxă)** conform repartizării finale primite la specializarea de la facultate, cu excepția următoarelor categorii, care vor fi încadrate **automat pe locuri cu taxă**: etnici români; studenții admiși pe loc finanțat în primul an de studiu de Universitatea ,,Lucian Blaga”.
* **Studenții înmatriculați în anul II la programele de licență, în cadrul facultăților de Teologie (doar specializarea *Teologie ortodoxă pastorală*), ȘAIAPM, Drept (doar specializarea *Drept*), Medicină (****doar specializările *Medicină dentară, Medicină dentară în limba engleză, Medicina, Medicina în limba engleză, Farmacie, Asistență medicală* *generală*) Inginerie, precum și la specializările *Actorie și Coregrafie* din cadrul Facultăti de Litere și Arte, care nu au reușit să se înscrie în anul I de facultate:**
* Se înscriu online în perioada 30.09.2025 – 04.10.2025.
* Își creează un cont nou pe platforma Admitere online
* Se selectează opțiunea: **Învățământ cu frecvență – Formare psihopedagogică Septembrie-Octombrie 2025 – Nivel 1.**
* Se va selecta tipul de loc **(Buget/Taxă)** pe care îl aveți în anul II de studii, la specializarea urmată, în anul universitar 2025–2026, cu excepția următoarei categorii, care vor fi încadrați **automat pe locuri cu taxă**: etnici români
* **Studenții înmatriculați în anul III la specializările *Medicină dentară, Medicină dentară în limba engleză, Medicina, Medicina în limba engleză, Farmacie*, sau anul IV la specializările *Medicină dentară, Medicină dentară în limba engleză, Medicina, Medicina în limba engleză*, în cadrul Facultății de Medicină, care nu au reușit să se înscrie în anul I de facultate:**
* Se înscriu online în perioada 30.09.2025 – 04.10.2025
* Își creează cont nou pe platforma Admitere online;
* Se va selecta tipul de loc **(Buget/Taxă)** pe care îl aveți în anul III, respectiv anul IV de studii, la specializarea urmată, în anul universitar 2025–2026, cu excepția următoarei categorii, care vor fi încadrați **automat pe locuri cu taxă**: etnici români.
* **Studenții înmatriculați în anul II,III, respectiv anul IV,V,VI (DOAR SPECIALIZĂRILE ALE CĂROR DURATA DE STUDIU ESTE MAI MARE DE 3 ANI) la programele de licență, în cadrul Universității „Lucian Blaga” din Sibiu care au finalizat anterior un program de formare psihopedagogică (Nivel 1) pe o altă specializare, pot solicita admiterea într-un an superior (anul II/III) la programul de formare psihopedagogică, Nivel 1:**
* Depun o **cerere la secretariatul DPPD** pentru admitere în an superior în perioada ***30 septembrie-3 octombrie 2025***, orele ***9.00-15.00***;
* Achită o taxă de admitere an superior de **100 ron** (prin platforma UMS);
* Participă la interviul fizic împreună cu studenții de anul I conform programului detaliat.
1. **DESFĂȘURAREA CONCURSULUI DE ADMITERE:**

**Etapa I: Completarea formularului de admitere - online**

* Formularul de admitere va fi disponibil în contul de admitere;
* Acesta se listează, se completează de mână și se încarcă în platforma online.

**Etapa II: Interviul fizic**

Candidatul se va prezenta la interviu în zilele de ***7–8 octombrie 2025***, conform programului detaliat atașat mai jos, având asupra sa formularul de admitere completat și tipărit, cartea de identitate. (*Departamentul pentru pregătirea personalului didactic, în incinta Facultății de Drept,**Calea Dumbravii nr. 34*). Studenții se pot prezenta pentru susținerea interviului în orice moment din intervalul orar alocat, în funcție de disponibilitatea lor. De asemenea, se pot prezenta la oricare dintre comisiile menționate în tabelul atașat. Vă rugăm să respectați programul stabilit.

|  |  |
| --- | --- |
| **ORELE** | **MARTI****07.10.2025** |
|
| 09.00-12.00 | Comisia 1 | SALA 006-parter |
| Comisia 2 | SALA 30 etaj 2 |
| 12.00-15.00 | Comisia 3 | SALA 006-parter |
| Comisia 4 | SALA 30 etaj 2 |
| 15.00-18.00 | Comisia 5 | SALA 006-parter |
| Comisia 6 | SALA 30 etaj 2 |
| **ORELE** | **MIERCURI****08.10.2025** |
| 09.00-12.00 | Comisia 7 | SALA 006-parter |
| Comisia 8 | SALA 30 etaj 2 |
| Comisia 9 | SALA 31 etaj 2 |

**Atenție:** În cazul în care, pe 7 octombrie 2025, după ora 18:00, vor exista candidați care nu au fost evaluați, interviurile se vor opri. Aceștia vor putea reveni pentru evaluare în funcție de disponibilitatea lor, în data de 8 octombrie 2025.

1. **AFIȘAREA REZULTATELOR**

**Rezultatele concursului** vor fi publicate pe:
<https://socioumane.ulbsibiu.ro/dep.ppd/blog/category/modul-psihopedagogic/>

1. **CONFIRMAREA LOCULUI (ONLINE):**

***Pentru candidații admiși pe locurile bugetate*:**

* Achitarea taxei de înmatriculare: **50 RON**

***Pentru candidații admiși pe locuri cu taxă:***

* Achitarea taxei de înmatriculare: **50 RON**
* Achitarea a 40% din taxa de școlarizare: **320 RON (**Taxă de școlarizare**: 800 Ron/An)**

 **Plata se efectuează în contul de admitere**, în perioada ***9 – 12 octombrie 2025.***

1. **ÎNCHEIERE CONTRACT DE STUDII:**

 Toți candidații **care și-au confirmat locul online** la Programul de formare psihopedagogică Nivel 1, cu frecvență (pe locuri finanțate de la bugetul de stat sau cu taxă) au obligația de a se prezenta la secretariatul DPPD, în perioada ***14 – 17 octombrie 2025***, în intervalul orar ***12:00–14:00***, pentru semnarea contractului de studii. La momentul prezentării, candidații trebuie să aibă asupra lor o copie a cărții de identitate și o copie a certificatului de naștere.